ועדת הכספים, כנסת 18, פרוטוקול מספר 124, 2009-07-21 11:00

משה גפני: אנחנו עוברים לסעיף הבא בסדר היום.

משה גפני: אני מקדים את הסעיף של תקנות ניירות ערך (אגרה שנתית) (תיקון), התשס"ט.

משה גפני: מי מציג את התקנות?

דניאל רימון: התיקון הזה עוסק בשני עניינים.

דניאל רימון: הדבר האחד, לאור החלטת יושב ראש הרשות והמזכיר הכללי של הרשות, היושב מימיני, הוחלט להפחית, בדרך של הוראת שעה, את האגרה השנתית המשולמת על ידי תאגידים מדווחים, הבורסה ומנהלי הקרנות בשנה זו בשיעור של 10%.

שי חרמש: מאיפה הנדיבות הזאת?

דניאל רימון: אתם מכירים אותנו, כל שנה בערך באותם תאריכים, כאשר אנחנו מבררים שהתקציב מאוזן ויש אפשרות ואנחנו צריכים להוריד, אז אנחנו עושים את זה.

דניאל רימון: הדבר השני, אנחנו מבקשים שהתשלום של האגרה השנתית יידחה לספטמבר, על מנת שניתן יהיה להודיע לתאגידים על השיעור החדש של התשלום.

משה גפני: למה אתם מורידים את האגרה?

משה גפני: אני לא נגד.

אביעזר דנון: התקציב הוא בעצם תחזית.

משה גפני: בלאו הכי מפרקים את המדינה, הרי מעבירים מוועדת הכספים לוועדת העבודה והרווחה, אז זה בסדר, אין בעיה.

אביעזר דנון: התקציב הוא תחזית, הוא נעשה בסביבות נובמבר בשנה הקודמת, כמובן בתיאום עם אגף התקציבים של האוצר.

אביעזר דנון: אחרי חצי שנה שעברה אנחנו יותר עם היד על הדופק לגבי ההכנסות וההוצאות שלנו.

אביעזר דנון: אנחנו גם צפינו, בגלל המשבר, שיהיו פחות הכנסות, הסתבר שזה לא כל כך נורא ובהערכה יותר מדויקת אנחנו מרגישים שאנחנו יכולים להפחית את האגרה.

אמנון כהן: ב-10%?

אמנון כהן: כמה הסכום?

אביעזר דנון: בערך עשרה מיליון.

אמנון כהן: כמה כל אחד משלם אגרה?

דניאל רימון: זה תלוי.

דניאל רימון: בתאגידים הסכום נקבע לפי ההון העצמי של התאגיד, הוא נע בין 33,000 עד 110,000 שקלים בשנה.

דניאל רימון: בקרנות זה נע בין 16,000 ל-51,000, לפי שווי הנכסים המנוהל.

דניאל רימון: הבורסה - 8 מיליון.

משה גפני: הצפי שלכם מההכנסות התברר כפסימי מדי?

אביעזר דנון: הוא היה פסימי, אבל עדיין זה לא כמו של שנה שעברה.

משה גפני: התחזית שלכם היתה שהמצב יהיה יותר גרוע---

אביעזר גפני: היינו בעיצומו של המשבר.

משה גפני: אתם רואים נקודה חיובית בעצם העובדה שהתחזית שלכם הרעה יותר---

דניאל רימון: היו גיוסים יותר גדולים.

משה גפני: תודה.

משה גפני: יש למישהו התנגדות לנושא של הפחתת האגרה השנתית?

דניאל רימון: הדבר השני הוא בדרך של הוראת קבע ולא בדרך של הוראת שעה.

דניאל רימון: בשנה האחרונה נכנסה לתוקף התקינה הבין לאומית ובהתאם לה ערוכים הדוחות הכספיים.

דניאל רימון: הדבר הזה הביא עמו הרבה ברכה, אבל הביא עמו גם איזה סוגיה שיוצרת קושי לעניין האגרות, כיוון שמתחשבים בזכויות המיעוט בהון.

דניאל רימון: כפי שאמרתי קודם, גובה האגרה נגזר מההון העצמי של התאגיד ויוצא שאם מחשיבים את זכויות המיעוט, והיינו מתחשבים בהם גם לעניין האגרה, שיעורי האגרה היו קופצים באופן גדול ביותר ובחברות אחזקה זה יכול היה להגיע לכדי מחצית ההון העצמי, שזה משמעותי ביותר, ולכן אנחנו מבקשים שלעניין זה לא---

יצחק וקנין: אנחנו כבר מכירים את זה, כל שנה זה בא לכאן.

זאב בילסקי: תאמיני לי, כל המוסיף גורע.

משה גפני: לא, תן לה להמשיך.

דניאל רימון: שלעניין תשלום האגרה שלא יתחשבו בזכויות המיעוט לצורך חישוב ההון העצמי.

משה גפני: תודה רבה.

משה גפני: יש מישהו שרוצה להעיר על הדברים?

משה גפני: אין.

משה גפני: מי בעד אישור תקנות ניירות ערך (אגרה שנתית) (תיקון), התשס:

משה גפני: ט-2009, כפי שהוצג כאן, על שני החלקים שלה?

משה גפני: מי בעד?

משה גפני: מי נגד?

משה גפני: מי נמנע?

משה גפני: אין.

משה גפני: אושר פה אחד.

משה גפני: אושר – פה אחד

דניאל רימון: תודה רבה.

משה גפני: תודה רבה לכם.